**Образец бр. 2**

**Иницијална проценка на влијание на регулативата**

**Чекор 1: Опис на проблемите, целите што ќе се остварат со нивно решавање и можните опции за решавање на проблемите**

1. **Опис на проблемите**

Земајќи ја во предвид потребата и обврската за усогласување на Законот за енергетика со Законот за концесии и јавно приватно партнерство, Министерството за економија изготви предлог текст на Закон за изменување и дополнување на Законот за енергетика во правец на усогласување на одредбите од истиот со законското решение предложено со Законот за концесии и јавно приватно партнерство.

Исто така со предметниот предлог текст на Законот се вршат допрецизирање на одделни делови од Законот со што се допрецизираат одедени услови за поедноставување за имплементација на истиот.

1. **Опис на целите што се планираат да се постигнат со решавање на проблемите**

Со предложените изменувања и дополнувања на Законот за енергетика се прави усогласување на Законот за енергетика со со Законот за концесии и јавно приватно партнерство додека во делот на енергетската ефикасност се врши допрецизирање на постојните одредби од Законот за енергетика во правец на поедноставување на имплементацијата на начелата на европското законодавство во оваа област. Едновремено со измените се врши допрецизирање на одделни одредби од технички аспект и нормативно правна природа со цел за поедноставна имплеемнтација на законсото решение.

Со членот 1 се доуредуваат дефинициите од областа на енергетската ефикасност.

Со членот 2 се врши допрецизирање при што се определува дека трговијата на големо со сурова нафта, нафтенин деривати и горива за транспорте е енергетска дејност.

Со член 3 се врши усогласување со Законот за концесии и јавно приватно партнерство.

Со членот 4 се врши усогласување со Законот за концесии и јавно приватно партнерство.

Со членот 5 од предлог законот кој се однесува на член 51 од законот, се прави дополнување, односно се предвидува пропишувањето на формата и со­др­жи­на­та на барањето за овластување за изградба или реконструкција на об­је­ктите да се однесува за сите видови енергетски објекти (производни, преносни, дистрибутивни и директни водови), со што се овозможува поголема транспрантност и пропишување на образецот за сите типови енергетски објекти.

Со членот 6 од предлог законот кој се однесува на член 53 од законот се врши усогласување со уставното начело за правична и соодветна застапеност на припадниците на сите заедници и се додаваат услови кои треба да ги исполнуваат членовите на Комисијата имајќи предвид дека Комисијата постапува по барањата за издавање на овластувањето за изградба на енергетски објекти кои се сложени и имаат голема вредност.

Со членовите 7, 8 и 9 се врши усогласување со Законот за концесии и јавно приватно партнерство во делот на изградбата на нови системи за дистрибуција на природен гас и дистрибуција на топлинска енергија., при што се додава дека Периодот за кој се доделува договорот за воспоставување на јавно приватно партнерство, по барање на приватниот партнер може да се продолжи најмногу за периодот за кој е воспоставен договорот за јавно приватно партнерство, како и тоа дека приватниот партнер нема право да го пренесе договорот за воспоставување на јавното приватно партнерство на друго лице без претходна писмена согласност од јавниот партнер“.

Со членот 10 од предлог законот се врши усогласување со Законот за концесии и јавно приватно партнерство во делот на постојните системи за дистрибуција на на топлинска енергија.

Со членот 11 се додава нов член 114-а со кој се уредува постапката за доделување на јавно приватно партнерство за одржување и надградба на постоечки систем за дистрибуција на топлинска енергија., при што се додава дека Периодот за кој се доделува договорот за воспоставување на јавно приватно партнерство, по барање на приватниот партнер може да се продолжи најмногу за периодот за кој е воспоставен договорот за јавно приватно партнерство, како и тоа дека приватниот партнер нема право да го пренесе договорот за воспоставување на јавното приватно партнерство на друго лице без претходна писмена согласност од јавниот партнер

Со членовите 12, 13, 14, 15, 16, 17 и 18 се врши допрецизирање во делот на енергетската ефикасност. Со членот 12 се врши допрецизирање на обврските за унапредување на енергетската ефикасност за лицата од јавниот сектор кои се должни да ја следат и управуваат со потрошувачката на енергија во зградите или градежните единици во кои што ја вршат дејноста, додека единиците на локалната самоуправа, дополнително, се должни да ја следат и управуваат со потрошувачката на енергија во јавното осветлување на начин на кој се остварува енергетската ефикасност и заштеда на енергија.

Во правец на создавање услови за имплементација на Законот, со членовите 13, 14, 15, 16 и 17 се предлага и допрецизирање со цел олеснување на постапките за добивање на овластување за енергетски контролори, спроведување на обуки и полагање на испити за енергетски контролори и обуки за усовршување на енергетските контролори, врз основа на програмата за обука и полагање на испити и програмата за усовршување на енергетските контролори, како и признавање на овластување или други соодветни документи за енергетски контролор издадени од други држави. Исто така, се предвидува Министерството за економија да издава лиценци за вршење на енергетска контрола на трговци поединци или правни лица кои имаат вработени најмалку двајца енергетски контролори со добиено овластување, како и да признава лиценци или други соодветни документи за вршење на енергетска контрола издадени од други држави.

Со член 18 од предлог законот се додава правен основ со Уредбата за еко дизајн да се пропишат условите кои треба да ги исполнууваат телата за оцена на сообразност и дека во постапката за издавање на овластувањата ќе се применува Законот за безбедност на производите.

Со членот 19 од предлог законот се додава правна основа за признавање на странските сертификати (од ЕУ  земјите) од гасната техника  кои се однесуваат  на области кои се во фаза на технолошки развој во Република Македонија (полиетиленските цевки) и за кои во моментов има дефицит од стручен кадар. Имајќи во предвид дека станува збор за нова специфична материја за чија имлементација нема доволно искуство во регионот и пошироко се предлага да се формира Комисија која ќе ги признава сертификатите за заварување на полиетиленски цевки издадени во земјите членки на ЕУ.

Со член 20 од предлог законот се утврдува обврска Државниот пазарен инспекторат да го известува Министерството за економија доколку трговецот поединец или правното лице кое поседува лиценца за енергетска контрола не ги исполнува условите.

Со членот 21 од предлог законот се додава нов член 174-а согласно која Агенцијата за енергетика ќе врши надзор над издадените сертификати за енергетски карактеристики на зградии на изготвените извештаи за наодите од контрола на системите за греење и климатизација

Со членот 22, 23 и 24 од предлог законот се врши измена од технички карактер.

Со член 25 од предлог законот се врши усогласување на предложените измени во делот на прекршочните одредби.

Со членот 26 се пропишува рок во кој треба да се донесе Правилникот за информациски систем за следење и управување со потрошувачката на енергија кај лицата од јавниот сектор и

Со член 27 од предлог законот се предвидени условите кои треба да ги исполнуваат лиицата кои се стекнале со овластување за енергетски контролор пред влегување во сила на овој закон.

Со член 28 се овластува Законодавно-правната комисија на Собранието на Република Македонија во рок од 30 дена од денот на објавувањето на овој закон, да утврди пречистен текст на Законот за енергетика.

1. **Идентификација на можни решенија (опции)**

Со Предлог законот и неговото спроведување не се налага потребата од изменување на други закони и прописи.

**Чекор 2: Идентификација на трошоци, придобивки и влијанија**

**Предложено решение (опција):**

**Опис:**

Предложените измени и дополнувања на овој закон се во насока да се создаваат услови за подобра имаплементација на одребите од Законот за енергетика.

Со Предлогот на законот не се идентификувани трошоци.

1. **Трошоци**

* Дали опцијата предвидува воведување на нови формалности во смисла на обврска за правните или физичките лица да обезбедат уверенија, пријави, решенија, одобренија, овластувања, согласности, сертификати, дозволи, барања, изјави и други обрасци? Ако да, наведи ги формалностите.

ДА- само за субјектите кои работа во секторот за енергетска ефикасност.

* Дали опцијата ќе предизвика иницијални трошоци за министерствата, другите органи на државната управа? Ако да, образложи ги трошоците.

НЕ

* Дали опцијата ќе предизвика континуирани трошоци за министерствата и другите органи на државната управа. Ако да, образложи ги трошоците.

НЕ

* Дали опцијата ќе предизвика иницијални трошоци за правните или физичките лица? Ако да, образложи ги трошоците.

НЕ

* Дали опцијата ќе предизвика оперативни трошоци за правните или физичките лица. Ако да, образложи ги трошоците.

ДА

Со предлог законот се предвидува наплаќање на административни трошоци од страна на Агенцијата за енергетика за издавање на овластување за енергетски контролор и наплаќање на надоместок од страна на Министерството за економија за издавање на лиценци за вршење на енергетска контрола. Исто така се предвидува и плаќање на надоместокот за учество на обука и полагање на испит и за усовршување на енергетските контролори. Надоместокот се определуваат со тарифникот што го донесува Агенцијата за енергетика, а го одобрува Владата на Република Македонија

1. **Придобивки**

- Опис и опсег на финансиските придобивки за засегнати страни/ИМА

- Други нефинансиски придобивки за засегнати страни / ИМА

Со предлог законот се предвидува наплаќање на административни трошоци од страна на Агенцијата за енергетика за издавање на овластување за енергетски контролор и наплаќање на надоместок од страна на Министерството за економија за издавање на лиценци за вршење на енергетска контрола. Исто така се предвидува и плаќање на надоместокот за учество на обука и полагање на испит и за усовршување на енергетските контролори. Надоместокот се определуваат со тарифникот што го донесува Агенцијата за енергетика, а го одобрува Владата на Република Македонија

1. **Ризици и претпоставки**

Доколку не се донесат измени и дополнувања на законот, истиот нема да биде усогласен со Законот за концесија и јавно приватно партнерство и ќе има потешкотии во имплементација на истиот.

1. **Останати влијанија**

| **Тип на влијание проценето во проценка на влијание на регулативата** |  | **Анализи приложени во прилог** |
| --- | --- | --- |
| Влијание врз националната конкурентност | НЕ | НЕ |
| Влијание врз социјално исклучените и ранливи групи | НЕ | НЕ |
| Влијание и ефекти на регулативата врз родовите аспекти и еднаквоста | НЕ | НЕ |
| Влијание врз животната средина | НЕ | НЕ |
| Влијание/значителна политичка промена на пазарната економија вклучувајќи испитување на влијанието врз потрошувачите и конкурентноста | НЕ | НЕ |
| Влијание врз правата на граѓаните | НЕ | НЕ |
| Дали предложените решенија вклучуваат значителни тешкотии за усогласување | НЕ | НЕ |

**Чекор 3: Консултации**

Предлог законот беше доставен на мислење, објавен на ЕНЕР и на веб страната на Министерството за економија. Добиени се мислења и истите соодветно се вградени во предметниот предлог текст. За извршениет консултации е изготвен и Извештај за направени консултации и истиот е објавен на веб страната на Министерството и на ЕНЕР.

**Резиме на иницијалната**

**проценка на влијание на регулативата**

1. **Краток осврт на преферираното решение/опција:**

Земајќи ја во предвид потребата и обврската за усогласување на Законот за енергетика со Законот за концесии и јавно приватно партнерство, Министерството за економија изготви предлог текст на Закон за изменување и дополнување на Законот за енергетика во правец на усогласување на одредбите од истиот со законското решение предложено со Законот за концесии и јавно приватно партнерство.

Исто така со предметниот предлог текст на Законот се вршат допрецизирање на одделни делови од Законот со што се допрецизираат одедени услови за поедноставување за имплементација на истиот.

1. **Имиња и презимиња на лицата одговорни за подготовка на иницијалната проценка на влијанието на регулативата и предлог законот:**

Виолета Кецкаровска, раководител на сектор за енергетика

Валентина Старделова, помошник раководител на сектор за енергетика

Елена Колевска, раководител на одделение

Андон Киров, советник

Милица Андонов, помлад соработник

1. **Повереници на Владата на Република Македонија кои ќе се вклучат во презентирање на предлог законот во Собранието на Република Македонија:**

Valon Saraqini, министер на МЕ,

Христијан Делев, заменик министер на МЕ,

Анче Трифунов, државен секретар на МЕ,

Виолета Кецкаровска, раководител на сектор во МЕ

**Изјава од министерот**

**за иницијалната проценка на влијание на регулативата**

Изјавувам дека предложениот материјал за иницијална проценка на влијанието на регулативата/ предлог закон

|  |  |  |
| --- | --- | --- |
| 1.1 | Има влијание | врз Буџетот на Република Македонија  (Со предлог законот се предвидува наплаќање на административни трошоци од страна на Агенцијата за енергетика за издавање на овластување за енергетски контролор и наплаќање на надоместок од страна на Министерството за економија за издавање на лиценци за вршење на енергетска контрола.) |
| 2. | Нема влијание | врз усогласеноста со законодавството на Европска Унија. |
| 3. | Нема влијание | врз постапките или работењето на јавната администрација / врз судството при работа со странки (правни и физички лица) или задолжување на странките од јавната администрација со дополнителен административен товар. |
| 4. | Нема влијание | врз економијата и врз обемот на државна помош. |
| 5.) | Нема влијание | врз животната средина. |
| 6.) | Нема влијание | врз социјалната положба на граѓаните. |

|  |  |  |
| --- | --- | --- |
| 7. | Направено е претходно објавување на текстот на предлогот за донесување на законво Единствениот електронски регистар на прописи и јавно се спроведени консултации со заинтересирани страни.  Датум на објавување:  Вклучени организации и претставници:  Свое мислење дадоа следниве организации: | ДА |
| 8. | Сите забелешки и предлози од заинтересираните страни се земени во предвид. | ДА |
| 9. | Предлог законот е лекториран. | НЕ |
| 10. | Спроведени се меѓуресорски консултации. | ДА |
| 11. | Дали предлог законотпредвидува управна постапка? | ДА |
| 12. | Доколку предлог законот предвидува управна постапка, дали може да се вгради начелото “молчењето значи одобрување“? | НЕ |

**Изјава од министерот**

Јас, *Valon Saraqini,* изјавувам дека ја проучив Иницијалната проценка на влијанието на регулативата и сметам дека дава реален преглед на очекуваните придобивки и потребните трошоци врзани со секоја од идентификуваните опции за решавање на проблемот.

Потпис на министерот:

................................................................................ Датум: